# data[].attributes.headline
Μέσα Μεταφοράς (εικόνα)

# data[].attributes.subject
Μέσα Μεταφοράς (εικόνα)

# data[].attributes.attachment_link.title
μέσα μεταφοράς

# data[].attributes.headline
Πεζός με κινητό (εικόνα)

# data[].attributes.subject
Πεζός με κινητό (εικόνα)

# data[].attributes.attachment_link.title
αφηρημένος πεζός με κινητό

# data[].attributes.headline
Κείμενο: Κίνδυνος από τα SMS και τη μουσική για τους πεζούς

# data[].attributes.subject
Κείμενο: Κίνδυνος από τα SMS και τη μουσική για τους πεζούς

# data[].attributes.attachment_link.readable_text
Ένας στους τρεις πεζούς γράφουν SMS, μιλάνε στο κινητό τους ή ακούνε μουσική την ώρα που διασχίζουν μεγάλους δρόμους, με συνέπεια να καθυστερούν και να αυξάνεται σημαντικά ο κίνδυνος να τους χτυπήσει αυτοκίνητο, προειδοποιούν αμερικανοί επιστήμονες.

Το αφηρημένο περπάτημα, λένε, έχει καταντήσει να είναι εξίσου συχνό με την αφηρημένη οδήγηση - και ο κόσμος πρέπει να καταλάβει ότι αυτό είναι πάρα πολύ επικίνδυνο, προσθέτουν.

"Πρέπει πλέον να αρχίσουμε να κρίνουμε πότε και που θα χρησιμοποιούμε τα κινητά μας", δήλωσε η επικεφαλής ερευνήτρια δρ Μπεθ Έμπελ, διευθύντρια του Κέντρου Πρόληψης & Έρευνας Ατυχημάτων Harborview του Πανεπιστημίου της Ουάσινγκτον, στο Σηάτλ.

"Η χρήση του κινητού από τους πεζούς είναι εξίσου επικίνδυνη με αυτήν από τους οδηγούς. Οι πεζοί έχουν υποχρέωση να προσέχουν την ασφάλεια την δική τους, αλλά και των οδηγών".

Τα ευρήματα προέρχονται από μελέτη που πραγματοποίησαν η δρ Έμπελ και οι συνεργάτες της το εφετινό καλοκαίρι, σε 20 μεγάλες διασταυρώσεις του Σηάτλ.

Οι ερευνητές παρακολούθησαν περισσότερους από 1.000 πεζούς, καταγράφοντας πως διέσχιζαν το δρόμο και εξετάζοντας ιδίως εάν έκαναν κάτι που αποσπούσε την προσοχή τους από το περπάτημα - όπως η ομιλία στο κινητό, τα SMS, η μουσική, η συζήτηση με άλλους και η ενασχόληση με τα κατοικίδια ή τα παιδιά τους.

Όπως γράφουν στην διαδικτυακή έκδοση της επιθεώρησης "Injury Prevention", το σχεδόν 50% των παρατηρήσεών τους έγιναν σε ώρα αιχμής (από τις 8 έως τις 9 το πρωί), ενώ περισσότεροι από τους μισούς πεζούς είχαν ηλικία μεταξύ 25 και 45 ετών.

Η επιλογή των πεζών έγινε τυχαία, ενώ οι περισσότεροι ήταν μόνοι τους και περνούσαν το δρόμο όταν ήταν πράσινο το φανάρι για τους πεζούς. Ωστόσο, μόνο ο ένας στους τέσσερις ακολουθούσε όλους τους κανόνες ασφαλείας - μεταξύ αυτών το να κοιτάζει και τις δύο πλευρές του δρόμου, πριν περάσει απέναντι.

Λίγο περισσότερο από το 30% των πεζών έκαναν κάτι άλλο την ώρα που διέσχιζαν το δρόμο: το 11% άκουγαν μουσική, το 7% έστελναν SMS, το 6% μιλούσαν στο κινητό, ενώ πολλοί μιλούσαν στα παιδιά τους ή στα ζωάκια τους.

Οι αφηρημένοι εθελοντές (με εξαίρεση όσους άκουγαν μουσική) χρειάζονταν κατά μέσον όρο 1,5 δευτερόλεπτο περισσότερο για να διασχίσουν το δρόμο, με τα SMS να αναδεικνύονται ως τα πιο επικίνδυνα απ' όλα, αφού καθυστερούσαν τους πεζούς κατά 2 δευτερόλεπτα.

Αν και όσοι εθελοντές άκουγαν μουσική, διέσχιζαν πιο γρήγορα το δρόμο, είχαν πολύ λιγότερες πιθανότητες να κοιτάξουν και τις δύο μεριές του δρόμου πριν περάσουν απέναντι. Όσοι δεν είχαν μαζί παιδιά ή κατοικίδια, είχαν τρεις φορές λιγότερες πιθανότητες να κοιτάξουν και τις δύο μεριές του δρόμου.
Στην Ελλάδα
Σύμφωνα με τα υπάρχοντα στοιχεία για τη χώρα μας, κάθε χρόνο σχεδόν 3.000 πεζοί τραυματίζονται σε οδικά ατυχήματα, με σχεδόν τον ένα στους δέκα να χάνει τη ζωή του και άλλους 300 να τραυματίζονται βαριά.

Περισσότεροι από 1.000 τραυματίζονται διασχίζοντας δρόμους δίχως διαβάσεις και χωρίς να ελέγξουν το δρόμο πριν περάσουν. Πάνω από 120, εξάλλου, τραυματίζονται την ώρα που περνούν από διαβάσεις πεζών ενώ το φανάρι είναι κόκκινο για τους πεζούς.

Σχεδόν οι μισοί νεκροί έχουν ηλικία άνω των 65 ετών.

Αντίστοιχα στις ΗΠΑ, τα οδικά ατυχήματα με εμπλοκή πεζών έχουν ως επακόλουθο τον τραυματισμό περισσότερων από 60.000 ανθρώπων και τον θάνατο περισσότερων από 4.000 εξ αυτών.

# data[].attributes.attachment_link.title
Κίνδυνος από τα SMS και τη μουσική για τους πεζούς - ΤΑ ΝΕΑ

# data[].attributes.attachment_link.description
Ένας στους τρεις πεζούς γράφουν SMS, μιλάνε στο κινητό τους ή ακούνε μουσική την ώρα που διασχίζουν μεγάλους δρόμους, με συνέπεια να καθυστερούν και να αυξάνεται σημαντικά ο κίνδυνος να τους χτυπήσει αυτοκίνητο, προειδοποιούν αμερικανοί επιστήμονες.

# data[].attributes.headline
Βίντεο με συμβουλές ασφαλούς οδήγησης

# data[].attributes.subject
Βίντεο με συμβουλές ασφαλούς οδήγησης

# data[].attributes.attachment_link.title
Συμβουλές ασφαλούς οδήγησης

# data[].attributes.headline
Λωρίδες πεζοδρομίου για χρήση κινητού στις ΗΠΑ (εικόνα)

# data[].attributes.subject
Λωρίδες πεζοδρομίου για χρήση κινητού στις ΗΠΑ (εικόνα)

# data[].attributes.headline
Λωρίδες για χρήστες κινητού στην πόλη Chongqing της Κίνας

# data[].attributes.subject
Λωρίδες για χρήστες κινητού στην πόλη Chongqing της Κίνας

# data[].attributes.attachment_link.title
ΚΙΝΑ_ΕΙΚΟΝΑ_3